ଏହି ପ୍ରବନ୍ଧରେ ଭାରତର ଓଡିଶା ପ୍ରଦେଶରେ ହିନ୍ଦୁମାନେ ପାଳନ କରୁଥିବା ଅନ୍ତିମସଂସ୍କାର ନୀତି ନୀୟମ ତଥା ବିଧିଗୁଡିକ ବିଷୟରେ ଆଲୋଚନା କରାଯାଇଛି। ଓଡିଶା ରାଜ୍ୟ ଭାରତର ଉତ୍ତରପୂର୍ବ ଅଞ୍ଚଳରେ ଅବସ୍ଥିତ। ପ୍ରବନ୍ଧରେ ଏଠାକାର ହିନ୍ଦୁ  ମାନଙ୍କର ମୃତ୍ୟୁ ସମ୍ବନ୍ଧୀୟ ଧାର୍ମିକ ବିଶ୍ବାସ ଏବଂ ସାମାଜିକ, ସାଂସ୍କୃତିକ ରୀତିନୀତି ଗୁଡିକୁ ସରଳ ଭାବରେ ବୁଝାଇବାକୁ ଚେଷ୍ଟା କରାଯାଇଛି। ଲୋକଙ୍କ ଭିତରେ ଦୃଢ ବିଶ୍ବାସ ରହିଛି ଯେ ଶରୀର ମଧ୍ୟରେ ଆତ୍ମା ଅବସ୍ଥାନ କରେ। ଶରୀରର ମୃତ୍ୟୁ ହୁଏ କିନ୍ତୁ ଆତ୍ମା ଅମର ଓ ଚିରନ୍ତନ। ଏହା ଶାନ୍ତି ନହେବା ପର୍ଯ୍ୟନ୍ତ ଜୀବନମରଣ ଚକ୍ର ମଧ୍ୟ ଦେଇ ଗତି କରିଥାଏ। ଅନ୍ତେଷ୍ଷିକ୍ରିୟା କେବଳ ଶରୀରର ଅବସାନ ଘଟାଇବା ପାଇଁ କରାଯାଏ ନାହିଁ , ବରଂ ଆଗତ ଜନ୍ମରେ ମୃତବ୍ୟକ୍ତିର ଆତ୍ମା କିପରି ଏକ ଉନ୍ନତ ଏବଂ ସୁନ୍ଦର ଜୀବନ ପାଇ ପାରିବ ସେଥିପାଇଁ ପ୍ରୟାସ କରାଯାଇ ଥାଏ। ମୃତ ବ୍ୟକ୍ତିଙ୍କର ନିକଟ ପରିବାର ଲୋକଙ୍କର ତାଙ୍କ ଅନ୍ତେଷ୍ଷିକ୍ରିୟା କରିବା ଏକ ଖୁବ ଗୁରୁତ୍ତ୍ୱପୂର୍ଣ୍ଣ ଦାୟିତ୍ୱ । ଏହା ସହିତ ଉତ୍ତରାଧିକାରୀ  ହେବାର ଅଧୀକାର ମଧ୍ୟ ଜଡିତ । ଅବିବାହିତ ଓ ଆତ୍ମହତ୍ୟା କରିଥିବା ଲୋକଙ୍କର ଅନ୍ତେଷ୍ଟୀ କ୍ରୀୟା କରାଯାଏ ନାହିଁ । ଏଠାରେ ସୂଚନା ଯୋଗ୍ୟ ଯେ ସମାଜରେ ବିବାହକୁ ଏକ ଆବଶ୍ୟକୀୟ ପବିତ୍ର ପରଂପରା ଭାବରେ ବିବେଚନା କରାଯାଏ। ସେହିପରି ଆତ୍ମହତ୍ୟାକୁ ଏକ ମହାପାପ ଭାବରେ ଧରାଯାଏ। ଜୀବନ ଈଶ୍ବରଙ୍କର ଏକ ଉତ୍ତମ ଓ ମହାନ ଦାନ। ଶାସ୍ତ୍ରୀୟ ମତ ଅନୁସାରେ ନିଜ ଜୀବନକୁ ନିଜେ ନଷ୍ଟ କରିବାର ଅଧିକାର ମନୁଷ୍ୟ ପାଖରେ ନାହିଁ। ତେଣୁ ଆତ୍ମହତ୍ୟା ତଥା ଅବିବାହିତ ଥିବା ଲୋକଙ୍କ ଶରୀରକୁ ନଷ୍ଟ କରିଦିଆଗଲେ ମଧ୍ୟ ସେମାନଙ୍କ ଅନ୍ତେଷ୍ଟିକ୍ରିୟା କରାଯାଏ ନାହିଁ ।